
_L empus in medicina nullum recordatur, 
quo Hepar maximi in animali oeconomia mo- 
menti viscus non crederetur ; atque a primis 
usque hujusce scientiae incunabulis, quum in- 
tellectuales ideae a materiei congerie et mo- 
le potius, quam a rerum dispositione et a- 
ctiohe movebantur, evolvebantur, tunc quo- 
que illud uti sanguificationis et circulationis 
fons retinebatur. Quapropter in morbis pro- 
ducendis et servandis accusabatur, ulpote quia 
ab illo vapores morbifici eructabantur, qui 
totum ingruebant organismum. Quamvis hoc 
pacto nostris hisce diebus non excogitetur, 
non minus tamcn functiones ejus librantur, 
neque minus ejus in universum corpus inilu- 
xus consideratur. Excogitantes Physiologi as- 

sidua diligentia, repetitis observationtbus, ca- 
sta demum experientia quanti illius facien- 
dum in digestionis opere detexerunt, osten- 
derunt. Ex hoc quibusdam videbitur, morbos 
ejus Medicis penitus patere, quod profecto 
negatur. Chronici speciatim morbi facili ne- 
gotio aliis cum affectionibus confunduntur, 
aut tunc tantum dignoscuntur, quum eorum 
exitus vitare impossibile admodum evadat. 
Pervetustum est, neque adhuc componitur la- 
mentum illud in Medicina, defectus scilicet 
hisloriae exaclae morborum qui hoc viscus 
corripiunt. Broussais diligens nimium id quod 
de Gastritide detexit, propriam theoriam a- 
deo blanditus est ut secundariam semper he- 
patis inflammalionem, aut sociam illius judi- 
careL Clarissimus Portal multa qutdem hoc 
de argumento scripsit, pharmacorum agmcn 
pene infinitum ejus implet volumen; quid 
vero utilitatis quoad rectam diagnosim, hau- 
riri debeat, nescimus. Et peracuta hepatis in- 
flammatio aliquoiies ab aliis morbis distincta 
minime fuit; ex quo mihi videtur mirum O- 
mne tolli si chronicas affecttones non ani- 
madverterunt aut confunderunt- De Hepatitide 
interim aliqua dicere selegi ut dum meum 
adtmplere munus inquiro, exercitationis non 
desii utilitas. 

Sub Hepatitidls nominc, hepatis inflamma- 
tio dtscriminatur, Acutum, nunc chronicum 
peragit decursuin. PJon infrequens morbus est. 
Endemicus apud Orienlales Indos observatur. 
Aliquando^epidemicus occurrit. Si exactae ob- 
servaliones,et pathologlca anatomes diligentius 
perscrutabnnt condilionem pathologicam fe- 
brium intermittentium legittimarum, quae in 
lenta hepatis phlogosi sita a nonnuilis affirma- 
tur, tunc et apud nostrates endemicus mor- 
bus hic dici poterit. 

Phaenomena quae morbus istiusmodi offert 
varia juxta stadia sua passim ab observatio- 
nibus Practicorum colltguntur, tali pacto re- 
censentur. Priraum horror quidam per aegro- 
tantis abdomen dtscurrit, qtiem generalis ca- 
lor insequitur. Facies rubet, oculi micant, au- 
rium bombus habetur, sitis plus minusve ar- 
dens est; cutis plerumque arida, urens ; pon- 
deris sensus in hypocondrio dextero sentitur; 
et dolor pungens, gravativus, distrahens etiam 
insaevit, qui ad claviculam, et scapulam, et 
collum, et thoracem ejusdem lateris proten- 
ditur. Sub tussis insultu quam maxime exa- 
speratur, quae aliunde sicca est, frequens; quum 
hepatis tumor in diaphragma insurgat et re- 
spiratio brevis fit et anxia praecipue in de- 
\tero latere; quaudoquidem singultus appa- 

ret; anorexia, lingua rubra est ad apicem et 
margines dum in parte media a flavoviride- 
scenti muco conspurcata videtur, nigrcscit 
quandoque ; alvus nunc obslipa est, nunc gri- 
seas, albas foeces dcponit; urinae quantitate in 
minus peccant, crocei coloris, et oleosae ve- 
luti fluunt; non infrequentes nauseac sunt, 
et vomitus acruginosac bilis; plerumque hycte- 
rus conspicitur; pulsus frequens, fortis, saepe 
durus, inaequalis et intermitiens attactui venit. 

Frank et Pinel hepatis inflatnmatioDem dis- 
criminati iosuper sunt prout convexa seu con- 
cava hujus visceris pars speciatim detineba- 
tur. Testantur ipsi dolorem punctorium ma- 
gis et iDcommodum haberi si coavexa super- 
ficies correpta sit; dnm obtusum magis vo- 
lunt sin concava ejus facies afficiatur. 

Thomas asseveranter asserit differeDtias istius- 
modi minime pathognomonicos characteres o- 
stendere; atque symptomatum in hoc potius 
latere quam illo pracstantiam a plilogoseos pro- 
ccssus in alia viscera diffusione deducit. 

Ex hisce tamen phaenomenis minime tuta 
diagnosis hauritur, atque Sauvages jamdudum 
observavit hunc morbum facili negotio cum 
aliis confundi posse. Qua de re propemodum 
inulile opus censeo symptomala statuerc di- 
versa prout inflammatio convexam aut con- 

cavam, dexterum lobum aut sinistrum, prout 
ductus coledocum et cisticum aut biliaria va- 
sa adoriatur. 

Cullen statuit acutam hepatis phlogosim in 
membrana ejus vestienli sedem figcre, dum 
clirouicam in parenchymate sitam arbitratur. 
Haec vero distinctio debilibus admodum ar- 
gumentis fulcitur. 

Hujusce morbi exitus sunt: resolutio, sup- 
puratio, gangroena, aut in chronicum morbum 
traositus. 

Plerumque resolutio habetur; rarior sup- 
puratio occurrit, et eo magis in chrouicam 
phlogosim transitus. Gangroena autem perrara 
observatur. Quum hepatitidis varietates mirti- 
me dignoscantur, ita et minime statui potest 
quilibet exitus hanc potius quam illam mor- 
bi formam sequatur. 

Si suppuratio morbi 6oem sistat, a gene- 
ralibus hujus exitus symptomatibus desume- 
tur, et a tumore fluctuanti sub spuriis co- 
stis desteri Iateris j pus enim in convexa fa- 
cie iu majori casuum numero efformari ob- 
servatum fuit. Visum fuit pus diaphragma 
erodere et per tracheam sub tussi ejici, aut 
pectoris cavitatem implere, qco in rerum sta- 
tu empyematis operationem Morand suscepit, 
aegrumque ad salutem perduxit. Quandoque 

iti iQtestinis abscessus aperitur et cum foe- 
cibus mixtum pus evacnatur, aut in ventricu- 
lum trajectuni per emesim ejicitur. Raro in 
abdominis cavitate pus eftluxisse pathologica 
anatomes detexit, A nonnullis etiam substen- 
tatur pus efformatum iterum a lymphaticts 
absorptum fuisse. Apud auctores casus Ieguu- 
tur paracentesis peractae quum suppurationis 
signa prodierant, et tali pacto aegrotantes sa- 
natos fuisse. Pluries vero foetidura ulcus ef- 
formatum est sub cujus decursu aegvi periere. 

Sin etiam resolutio fiat, nihilominus adhae- 
siones hujus visceris cum peritonaeo enascun- 
tur vel diaphragma versus , vel ventriculum, 
cum ductibus bilis, et cystifellea ipsa. 

Hepatitidis chronicae symptomata habentur 
a tumore et duritie hypocondrii dexteri, a 
dolore obtuso, tendenti, fixo, qui sub decu- 
bitu in opposito latere adaugetur; pressionis 
sensus ad diaphragma, respiratio anxia, dys- 
pnoea, anorexia seu fugax appetitus, -pallet 
facies, uriuae croceae, densae ; hypostaticae; in 
postremis morbi stadiis oedema ad pedes et 
crura -efformatur, quotidiana denutritio prae- 
cipue ad artus superiores, ascites quandoque 
observalur. Peraculus dolor apud nonnullos 
aegroiantes insaevit. 

Sauvages discrimen statuit quod obstructio- 

nem inter et scirrhum interest Hoc in casu 
durities major est, oedema ocius apparet, et 
hectita febris aegrotautem premiL Constrictum 
sibi cor esse accusat, dyspnoea maxima est; 
sitis irregularis habetur; saliva amara, viscida 
expuitur, membrorum pondus adest et laxi- 
tudo; alvus plerumque obstipa, cardialgiae 
frequentes; et sub icvissimo attactu dolor 
valdopere increscit. 

Aegrotantem ad ultimum vitae articulum 
properare a febri vespertioa dignoscitur cum 
pulsu parvo, frequentissimo , a virium deje- 
ctione maxima, ab aerysipelacea inflammatio- 
ne dexteri hypocondrii. 

Pujol refert observasse quod quum chro- 
nica phlogosis in convexa facie sita sit, dolo- 
res acerbiores evadunt, quasi pleuritici ; febris 
semper adest, magisque ad morbos acutos ejus 
decursus accedit. Sin autem concavam partem 
inflammatio magis afticiat, obscurior dolor est 
gastrodynia, et vomitus, singultus, et hycterus 
nusquam desunt. 

A quibusdam forsitaa quaestio movebitur, 
cur hepar a chronica magis quam ab acuta 
iorlammatione deprehendatur, et saepe eveni- 
re quod chronica hepatitis in sceuam prodeat 
quin acuta praecesseriL Sat evidens ratio mi- 
hi videtur haberi si hujus visceris fabrica 

consideratur. Multiplex enim vasorum copia 
in se circumvoluta dum congestiones facile 
siait, irritationem prius parit, quae iu diu- 
turnum producta lentam inflammationcm in. 
ducit. Hoc etiam comprobatur a frequeutio- 
ri phlogosis exitu, scilicet indurationis, qui 
plcrumque in glandulis omnibus videre est. 

Observatum quoque fuit illos qui lenta he- 
patis inflammatione laborant, inquietos quam 
maximc, et turbidos, sibique aliisque taedio 
evadcre. Lentus adeo tunc morbus decurrit, ut 
ne aegroiantcs quidem illum animadvertant et 
tantum prope vitae finem illum dignoscunt. 
Cystis fellea praecipue in his patitur, et cal- 
culis oppleta invenitur. 

Quaecumque profecto sit hepatis alienatio 
in structura sua, quae per anatomem detegi- 
tur, haec scmper phlogistici processus sistit, 
non organici vitii, sicuti nonnulli elapsi tem- 
poris Medici arbitrabantur. Color, quem hu- 
jus visceris substantia offert, multimode variat. 

Concrctiones nonnumquam, tubercula, vo- 
Iuminis adaucta moles, ejus mollities aut fria- 
bilitas non raro mcdicis sub oculis apparent. 

Quum hujusce morbi causae ad trutinam 
revocentur, propemodum innumerae cogno- 
scuntur. Contusiones, lapsus, vulnera, caetcra- 
que illa quae aliis in partibus] phlogosim in- 

cendere valent, occurriint. Pcrsaepe secunda- 
ria aliorum. viscerum inflammationi videtur. 
Atque hoc Ioco recensendae sunt encephali 
Iaesiones, gastritis, dodeDitis, peritonitis, pneu- 
monitis et alia. Spirituosorum abusus, emeti- 
corum et drasticorum usus, intensius studium, 
passiones violentae, effraenis ira, insolatio ad 
occasionalcs causas referuntur. Terror, metus, 
aestuantis corporis repentina perfrigeratio, e- 
xanthematis retropulsio, quum sanguinem ad 
interiora repellant, vehementior circulatio fit, 
quae magis libera in abdominis cavo perfici- 
tur, quum et venarum valvulae ibi desint 
A ratione non longe distat hisce in casibus 
emonnesim effici, quae acutam aut lentam in- 
fiammationem producere potesL 

Hujusce morbi prognosis reservanda sem- 
pfct eritj atque eo magis si de chrouica aga- 
tur hepatitide quam acuta. In hac enira con- 
veniens curandi methodus a vitalitatis viribus 
adjuvatur. Dum in chronico morbo, vires vi- 
tae enervari videntur et vinci a clandestino et 
lento processu phlogisiico, et rebellis magis 
cuilibet aptiori methodo evadit. Causis taraen, 
symptomatibus, vitae generi, statui anarane- 
stico, individui constitutioni et temperamen- 
to respectum Medicus habcbit, atque ab iis 
omnibus tutius haurire poterit judicium. 

la hujusmodi morbi curatione maxima da- 
nma habentur, juxta Thomas sententiam ex 
eo, quia phlogistica symptomata parum nota- 
ta et distincta procedunt, etiamsi morbus ad 
suppurationis exitum citissime vergat. Si o- 
muibus in morbis diaeta austera optime con- 
ducit, hoc vigente summopere necessaria e- 
vadit. Ad sanguiuis missiones sedulo hinc de- 
veniendum est. Venae sectio, licet pulsuum 
ratio id minime exigere videatur instituenda, 
ac pro morbi violenda repetenda est, scri- 
ptum reliquit illustris P. Frank. Si enim et 
paullulum consideretursanguinis venosi quan- 
titas quam accipit hepar, clare patebit huic 
heroico depriraenti majori ex parte cura co- 
miltenda quum functio visceris ipsa, sanatio- 
ni plurimum obstet. Non enim tantum san- 
guis detrahendus est ut visceris nutritio im- 
minuatur et vita, sed et actio ejus, quae plc- 
rumque augetnr, infraenanda est. Individui 
constitutio, temperamentum, causae , hepatis 
parenchyma adortum, aut ejus esterna mem- 
brana, totidem momenta exhibent a quibus 
hoc artis auxilium moderatur. 

Post generales sanguinis missiones et loca- 
]es facieudae sunt hirudinum ope, quae citum 
afferunt levamen, praesertim si l ad haemor- 
rhoidalia vasa adplicentur. Eroussais opinatnr 

hepatitidem debellari debere ingenti hirudi- 
num vi; quis tamen non videt quamlibet 
gravissimam congestionem, tum maxime si de 
plethorico individuo agatur , generalem san- 
guinis depletiouem exposcerei 1 Hirudines sub- 
sidium non leve offerunt in. chronica hepati- 
tide, pluries vices admotae ad hypocondrium 
nunc, nuoc ad sedalia vasa, trium quatuorve 
dierum libero intervallo. Cucurbitalae ab ali- 
quo commendatae, inutiles nisi noviae eva- 
dunt, quod et de vescicantibus dicendum est. 
Emplastra emotlientia et alvum^leniter laxan- 
tia ad rem faciunt. Rubefacientia si doloris 
reiiquiae subsistunt aut irritationis, non ina- 
niter in usum trahuntur. Pediluvia et Semi- 
cupia eo magis prosunt. 

Angli Medici Calomelan et initio morbi 
praescribunt, Sciarappae sinml quo in phar- 
maco maxime dicunt hoc in morbo fidendum. 
Monet vero Trotter hoc minime utendum si 
liquorum spirituosorum abusum, veluti causa 
morbus recognoscat. AngH tamen sibi putant 
scirrhi exitum praecavere hoc pacto, ant si hu- 
jus initium insurrexerit, tolli. Kullius autem 
in animo esse, incipientem scirrhum mederi 
credo quum hujusce affectionis incipieniis si- 
gna omnino in Medicina desunt. 

In indurationis exitu, et chronico morbo 

operae pretium existimo merculiatibus uti 
praeparationibus, quae et externe frixionum 
fbrma juvant. Hisce sub circumstantiis, in 
chrouica scilicet hepatitide, potus diluentes, 
methodus antiphlogistica eadem convenit. San- 
guinis missiones generales tantum sunt omit - 
tendae, et ad locales potius confugendum. 
Amara insuper, aquae mineralea celebrantur. 
Etiainsi hydrops superveniat) minime haec 
methodus obtruncanda est, 

Ut vero exitus omnes noxii praepediantur, 
Medici erit latam methodum antiphlogislicam 
ab initio morhi adhibere, quae apte ad reso- 
lutiouis exiturn perducit. Accidit enim non 
raro quod symptomata vehementer adeo non 
urgeant nec pateant, quam morbi vis et decur- 
sus deberent, et trepldantes nimium, sanguinis 
missiones cohibent. Parum admodum a mcdi- 
cinae scriptoribus tribuitur hujusce morbi cu- 
rationi, quod una simul convenit cum illorum 
opinione qui non satis hunc morbum innote- 
scere fatentur. 

Difficultates haecce, quae magni nominis 
auctores vinciunt, eo magis medicinae tyronem 
terrere debebant. Illis itaque habito respectu 
si quid exacti paruni iuvenietur, excusationem 
nihilominus mihi Professores eximii atque Au- 
ditores erunt concessuri. 



Digitized by Google 



THESES 
L 



Naturalem hominis positionem, verticaleni es.re de- 
bere ex anatomia probamus. 



Remedia domestica minime contemnenda. 



Datttr Hernia corneae 3 scd non confiaulenda t 
procidenlia cellulac humorit vitrei. 



In morborum curatione semper habitudini c-t v 
generi prospiciendum. 



Diaetetici errores etiam tevissimi in acutorum n. 
borum curatione damnosi evadunt. 



Tartari emitici usus in haemoptysi ) 

